CELEX: 22017D1026
Language: hr
Date: 2015-10-30 00:00:00
Title: Odluka Zajedničkog odbora EGP-a br. 237/2015 od 30. listopada 2015. o izmjeni Priloga I. (Veterinarska i fitosanitarna pitanja) Sporazumu o EGP-u [2017/1026]

22.6.2017   
               
               
                  HR
               
               
                  Službeni list Europske unije
               
               
                  L 161/6
               
            ODLUKA ZAJEDNIČKOG ODBORA EGP-a
      br. 237/2015
      od 30. listopada 2015.
      o izmjeni Priloga I. (Veterinarska i fitosanitarna pitanja) Sporazumu o EGP-u [2017/1026]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba Komisije (EU) 2015/728 оd 6. svibnja 2015. o izmjeni definicije specificiranog rizičnog materijala iz Priloga V. Uredbi (EZ) br. 999/2001 Europskog parlamenta i Vijeća o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1) treba se uključiti u Sporazum o EGP-u.
               
            
                  (2)
               
               
                  Uredba Komisije (EU) 2015/1162 оd 15. srpnja 2015. o izmjeni Priloga V. Uredbi (EZ) br. 999/2001 Europskog parlamenta i Vijeća o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (2) treba se uključiti u Sporazum o EGP-u.
               
            
                  (3)
               
               
                  Ova se Odluka odnosi na zakonodavstvo o živim životinjama koje nisu ribe ni životinje akvakulture. Zakonodavstvo u pogledu navedenih pitanja ne primjenjuje se na Island, kako je utvrđeno u stavku 2. uvodnog dijela poglavlja I. Priloga I. Sporazumu o EGP-u.
               
            
                  (4)
               
               
                  Provedbena odluka Komisije 2013/503/EU (3), koja je uključena u Sporazum o EGP-u Odlukom Zajedničkog odbora EGP-a br. 167/2014 (4) odnosi se na žive životinje koje nisu ribe ni životinje akvakulture. Treba se stoga navesti da se Provedbena odluka 2013/503/EU ne primjenjuje na Island.
               
            
                  (5)
               
               
                  Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (6)
               
               
                  Prilog I. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje I. Priloga I. Sporazumu o EGP-u mijenja se kako slijedi:
      
                  1.
               
               
                  U točki 12. (Uredba (EZ) br. 999/2001 Europskog parlamenta i Vijeća) u dijelu 7.1. dodaju se sljedeće alineje:
                  
                              „—
                           
                           
                              
                                 32015 R 0728: Uredbom Komisije (EU) 2015/728 od 6. svibnja 2015. (SL L 116, 7.5.2015., str. 1.),
                           
                        
                              —
                           
                           
                              
                                 32015 R 1162: Uredbom Komisije (EU) 2015/1162 od 15. srpnja 2015. (SL L 188, 16.7.2015., str. 3.).”
                           
                        
            
                  2.
               
               
                  U točki 59. (Provedbena odluka Komisije 2013/503/EU) u dijelu 7.2. dodaje se sljedeće:
                  „Ovaj se akt ne primjenjuje na Island.”
               
            Članak 2.
      Vjerodostojni su tekstovi uredbi (EU) 2015/728 i (EU) 2015/1162 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 1. studenoga 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 30. listopada 2015.
         
            
               Za Zajednički odbor EGP-a
            
            
               Predsjednica
            
            Oda SLETNES
         
      
      
         (1)  SL L 116, 7.5.2015., str. 1.
      
      
         (2)  SL L 188, 16.7.2015., str. 3.
      
      
         (3)  SL L 273, 15.10.2013., str. 38.
      
      
         (4)  SL L 202, 30.7.2015., str. 12.
      
      
         (*1)  Ustavni zahtjevi nisu navedeni.